  vk.com (БОУ УР «УГНГ им. Кузебая Герда») Майя Бывальцева Ижкарын «Педагог года Удмуртии – 2022» элькун вожвылъяськонлэн кыкетӥ люкетэз ортчиз. Конкурс эскеронъёс бере дунъясьёс 11 номинациосын вормисьёсты пусйизы, соос устоез луон понна нюръяськозы. Со сярысь 24-тӥ южтолэзе элькунысь дышетонъя но тодосъя министр Светлана Болотникова «ВКонтакте» мерлыко вотэсысь бамаз ивортӥз. Финалистъёс пӧлы Кузебай Герд нимо йӧскалык гимназиысь историяя дышетӥсь Артём Малинин шедиз. Со «Учитель будущего» номинациын вормиз. Элькун вожвылъяськонын вормисьлэcь нимзэ 29-тӥ южтолэзе конкурсэз ворсан ужрадын сӥё-дно ялозы. Ватсалом, Туэ конкурслэн нырысетӥ, быръён, люкетаз 294 куриськонъёс вуизы. Кыкетӥ люкетаз 57 дышетӥсьёс потӥзы вал. Тодэ вайытом, Артём Малинин удмурт егитъёслэн «Куара» оинзылэн тӧроезлэн воштӥсез луэ. Солэн огаз ӵектосаз удмурт кылъя видеоурокъёсты нуэ. Тегъёс: Ижкар Дышетон дышетӥсьёс вожвылъяськон Удмуртия КузебайГерднимогимназия  